Document ID: 32008R0182

UREDBA KOMISIJE (ES) št. 182/2008
z dne 28. februarja 2008
o spremembi Uredbe (ES) št. 1146/2007 o sprejetju načrta za dodeljevanje sredstev državam članicam za dobavo živil iz intervencijskih zalog najbolj ogroženim osebam v Skupnosti za proračunsko leto 2008
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) in zlasti člena 43(g) Uredbe,
ob upoštevanju naslednjega:
(1)
Zaradi občutnega povišanja cen hrane v drugi polovici leta 2007 so bila finančna sredstva, ki so bila dana na voljo državam članicam za letni načrt razdeljevanja za proračunsko leto 2008, v končnem proračunu večja od sredstev, predvidenih v Uredbi Komisije (ES) št. 1146/2007 (2). Ta nova razpoložljiva sredstva bi se morala dodeliti državam članicam na podlagi njihovih zahtevkov in potreb, sporočenih v skladu s členom 1(1) in (2) Uredbe Komisije (EGS) št. 3149/1992 z dne 29. oktobra 1992 o podrobnih pravilih za dobavo hrane iz intervencijskih zalog v korist najbolj ogroženih oseb v Skupnosti (3).
(2)
Uredbo (ES) št. 1146/2007 je zato treba ustrezno spremeniti.
(3)
Upravljalni odbor za skupno ureditev kmetijskih trgov ni podal mnenja v roku, ki ga je določil njegov predsednik -
SPREJELA NASLEDNJO UREDBO:
Člen 1
Priloge k Uredbi (ES) št. 1146/2007 se spremenijo v skladu s Prilogo k tej uredbi.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 28. februarja 2008

Labels: 5
0
3
6
18